钦定古今图书集成/明伦汇编/官常典/第798卷 > 费瑄 邓庠
## 钦定古今图书集成/明伦汇编/官常典/第798卷 > 费瑄 邓庠

按《明外史》本传：“瑄，铅山人，成化十一年进士，历工部
主事。徐州、吕梁二洪堤数溃，岁费民不赀。瑄往治，改
用石而筑坝于其西，使杀湍悍，其东复甃长衢，以便
挽省工费岁三十万。寻遇饥疫，赈荒给药，全活无算。
民深德之，为立生祠。后迁兵部员外郎。贵州巡抚谢
昶、总兵官吴经等贪功，屡奏烂土苗反僭称王，乞发”
大军征讨。兵部尚书马文升等请遣老成有识者往
勘，乃以命瑄及御史邓庠。二人至，按视苗实无反状，
乃下令招抚。苗群出听命，不烦兵而定。寻迁贵州右
参议以终。瑄诚笃出天性，所至有建立。嘉靖初，知徐
州张淮言“州人思瑄建祠，请令有司岁祭。”诏可。庠，宜
章人，仕至南京户部尚书。